ไทยป่วย “โควิด” เพิ่ม 2 ราย มาจากสหรัฐ-กาตาร์ ดันยอดป่วยสะสม 3,475 คน
"ศบค." เผยพบผู้ป่วยป่วย “โควิด” เพิ่ม 2 ราย มาจากสหรัฐ-กาตาร์ ดันยอดป่วยสะสม 3,475 คน
"ศบค." เผยพบผู้ป่วยป่วย “โควิด” เพิ่ม 2 ราย มาจากสหรัฐ-กาตาร์ ดันยอดป่วยสะสม 3,475 คน
14 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 14 ก.ย.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 2 ราย เดินทางมาจากประเทศสหรัฐอเมริกา 1 ราย และกาตาร์ 1 ราย และเข้าพักในสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดอยู่ที่ 3,475 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 537 ราย ผู้ป่วยที่รักษาหายแล้วอยู่ที่ 3,312 ราย ยังรักษาตัวอยู่ในโรงพยาบาล 105 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 58 ราย
สำหรับรายละเอียดผู้ป่วยรายใหม่ที่เดินทางมาจากสหรัฐอเมริกา เป็นชายไทย อายุ 23 ปี อาชีพรับจ้างสอนหนังสือ ถึงไทยวันที่ 5 ก.ย. เข้าพัก State Quarantine ใน จ.ชลบุรี วันที่ 12 ก.ย. ผลตรวจพบเชื้อ
และผู้ป่วยใหม่อีกราย มาจากกาตาร์ เป็นนักศึกษาหญิงไทย อายุ 29 ปี เดินทางถึงไทยวันที่ 7 ก.ย. เข้าพัก State Quarantine ใน จ.ชลบุรี วันที่ 11 ก.ย. ผลตรวจพบเชื้อ